Orbán Dorottya – AGK II.  
     Erasmusra menni mindig jó, akár két hónapra megy az ember, akár csak 5 napra szabadul el otthonról. Áprilisban volt lehetőségem részt venni egy Erasmus BIP mobilitáson Komáromban a Selye János Egyetemen. A kritikus gondolkodás és probléma megoldás tematikájában telt az egész program és a mobilitás végére gyakorlati praktikákat helyzetkezelési módszereket sajátítottunk el.
     Az utazást megelőzően volt lehetőségünk részt venni online előadásokon, amelyek bevezettek a hét tematikus programjába, egy kis betekintést nyerhettünk a kritikus gondolatok és a több szempontból való helyzetfelmérés világába. Az oda- és a visszaút is egy igazi élmény volt, az autóban a hosszú kilométerek alatt végi jó hangulat uralkodott. 
     Miután megérkeztünk és elfoglaltuk a szállásunk azonnal felfedező útra indultunk. Az zord és viharos szél sem tudott eltántorítani minket, ami egész ottlétünk alatt végig kísért, szerintem nyugodtan mondhatom, hogy bevettük a várost, nem csak a komáromi erődrendszert. Első nap a kötelező látványosságokat pipáltuk ki: Európa tér, Klapka tér, valamint szabadulószobában kovácsolódtunk össze igazán, miközben rekordidő alatt jutottunk ki. – Kép1
     Mivel akkor héten voltak az egyetemi diáknapok, így volt lehetőségünk különböző előadásokon részt venni, TDK bemutatókat végig hallgatni és kapcsolatokat építeni. A szakmai programok lejártával szabadidőnkben útra keltünk és elutaztunk Budapestre, Győrbe és még Bécsbe is. Számomra talán az egyik legérdekesebb program a Monostori Erőd meglátogatása során volt, amikor egy nemcsak unalmas történelmi információkat daráltak le nekünk, hanem humorosan bemutatták a katonák mindennapjait az erődrendszerben. Az idegenvezetés során átmehettünk egy teljesen korom sötét labirintuson, amelyben hol falakba, hol szobrokba ütköztünk, néha pedig a lábunk alól is elfogyott a talaj. 
[bookmark: _GoBack]     A héten a fő szakmai feladatunk a hubranovoi Aranyfácán sörgyár esettanulmányának megoldása volt, amely során nem csak a már általunk ismert SWOT vagy PESTEL elemzéseket készítettünk, hanem megtanultuk hogyan kell probléma- és megoldás-fát készíteni. Volt lehetőségünk a gyárba is ellátogatni, végig kísérni az egész gyártási folyamatot és kérdéseket feltenni a sörgyár vezetőjének. Így az egész munkafolyamat során gyakorlati tapasztalatokat szereztünk és nem csak elméleti síkon, láthatatlanban volt lehetőségünk dolgozni. 

     A Szlovákiában töltött 5 nap alatt megtanultunk pár szót szlovákul, megtapasztalhattuk, hogy a helyiek vendégszeretet páratlan és barátságokat volt lehetőségünk kötni. A hab a tortán már csak az, hogy még tanultunk is és szakmailag gazdagodtunk, amit itthon használni tudunk. 
